Diari Oficial de la Generalitat Valenciana


Sumari del DOGV 5390, del 17-11-2006 (2006/12446)

Notificació a Aura Veracruz Mosquera Alegría i altre de la sentència dictada en les actuacions del juí verbal número 92/2006.
-----------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12202


Organisme emissor
:   Jutjat de Primera Instància Número 23 de València

Tipus de document
:   Edicte

Notificació a Aura Veracruz Mosquera Alegría i altre de la sentència dictada en les actuacions del juí verbal número 92/2006. [2006/Q12009]  
Procediment: assumpte civil 92/2006  
Juí: juí verbal (desnonament per falta de pagament) 92/2006  
Part demandant: Inmuebles Lisar, SL  
Part demandada: Aura Veracruz Mosquera Alegría i José Luis Vicente García  
Sobre: verbals arrendataris i precaris  
En el juí a què es fa referència s'ha dictat sentència que té l'encapçalament i la part dispositiva que, literalment, diuen així:  
«Sentència número 46/2006  
València, 6 de març de 2006  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 92/2006, a instància de la mercantil Inmuebles Lisar, SL, representada per la procuradora Ana María Ballesteros Navarro i assistida de la lletrada Blanca Royo Ballesteros, contra Aura Veracruz Mosquera Alegría i José Luis Vicente García, declarats en rebel·lia; sobre desnonament per falta de pagament.  
Decisió  
Que amb l'estimació de la demanda deduïda per la mercantil Inmuebles Lisar, SL, representada per la procuradora Ana María Ballesteros Navarro, contra Aura Veracruz Mosquera Alegría i José Luis Vicente García, declarats en rebel·lia, declare resolt per falta de pagament de la renda el contracte d'arrendament subscrit per les parts l'1 de març de 2005 i, en conseqüència, declare que correspon el desnonament de l'habitatge i de la plaça de garatge propietat de l'actora, situada a València, carrer d'Aben al Abbar, número 16, porta 8, i plaça de pàrquing annexa, i indique als demandats que els hauran de desallotjar i deixar-los lliures i a disposició de la propietat, amb l'advertència si no ho fan de ser-ne llançats a costa seua. S'imposen als demandats les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Feu saber als arrendataris que, de conformitat amb l'article 449.1 de la Llei d'Enjudiciament Civil 2000, no se'ls admetrà el recurs si en preparar-lo no manifesten, i ho acrediten per escrit, que tenen pagades les rendes vençudes i les que d'acord amb el contracte hagen de pagar de bestreta.  
Feu saber, igualment, els arrendataris que, si no desallotgen voluntàriament els immobles arrendats, una vegada ferma la sentència i presentada per la part actora la demanda executiva, es procedirà al llançament dels demandats en la data ja indicada de 27 d'abril de 2006, a les 10.00 hores.  
Esta és la meua sentència, jutjant en primera instància, que pronuncie, mane i firme».  
Atés el parador desconegut de la part demandada, mitjançant la provisió de data 27 de setembre de 2006, la magistrada jutgessa, de conformitat amb el que disposa l'article 497.2 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Generalitat, per a portar a efecte la diligència de notificació de sentència als demandats Aura Veracruz Mosquera Alegría i José Luis Vicente García.  
València, 27 de setembre de 2006.. El secretari judicial: Alberto Martínez de Santos.